CELEX: 62020CN0523
Language: mt
Date: 2020-10-19 00:00:00
Title: Kawża C-523/20: Talba għal deċiżjoni preliminari mressqa mill-Győri Törvényszék (l-Ungerija) fid-19 ta’ Ottubru 2020 – Koppány 2007 Zrt. vs Vas Megyei Kormányhivatal

25.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 28/18
            
         
      Talba għal deċiżjoni preliminari mressqa mill-Győri Törvényszék (l-Ungerija) fid-19 ta’ Ottubru 2020 – Koppány 2007 Zrt. vs Vas Megyei Kormányhivatal
      (Kawża C-523/20)
      (2021/C 28/27)
      Lingwa tal-kawża: l-Ungeriż
      
         Qorti tar-rinviju
      
      Győri Törvényszék
      
         Partijiet fil-kawża prinċipali
      
      
         Rikorrent: Koppány 2007 Zrt.
      
         Konvenut: Vas Megyei Kormányhivatal
      
         Domandi preliminari
      
      
                  1)
               
               
                  L-espressjoni “li huma jkunu residenti legalment” li tinsab fl-Artikolu 1 tar-Regolament (UE) Nru 1231/2010 (1) li jestendi r-Regolament (KE) Nru 883/2004 (2) u r-Regolament (KE) Nru 987/2009 (3) għal ċittadini ta’ pajjiżi terzi li mhumiex diġà koperti b’dawn ir-Regolamenti unikament minħabba n-nazzjonalità tagħhom, għandha tiġi interpretata fis-sens li din tapplika wkoll għaċ-ċittadini ta’ pajjiżi terzi li jirrisjedu bis-saħħa ta’ permess ta’ residenza fl-Istat Membru inkwistjoni u li għandhom dokument ta’ dikjarazzjoni tal-post ta’ akkomodazzjoni maħruġ mill-awtorità kompetenti fil-qasam tal-barranin?
               
            
                  2)
               
               
                  L-espressjoni “li huma jkunu residenti legalment” tapplika għaċ-ċittadini ta’ pajjiżi terzi li għandhom post ta’ akkomodazzjoni pprovat fis-sede tal-persuna li timpjega?
               
            
                  3)
               
               
                  Fl-interpretazzjoni tal-espressjoni “li huma jkunu residenti legalment” għandu jittieħed inkunsiderazzjoni l-kunċett ta’ “residenza” li jinsab fl-Artikolu 1(j) tar-Regolament (KE) Nru 883/2004 dwar il-kordinazzjoni ta’ sistemi ta’ sigurtà soċjali, jew il-kunċett ta’ “residenza” iddefinit fil-leġiżlazzjoni nazzjonali tal-Istat Membru inkwistjoni?
               
            
                  4)
               
               
                  X’tifsira għandha tingħata lill-espressjoni “li huma jkunu residenti legalment” bħala kunċett uniformi tad-dritt tal-Unjoni?
               
            
         (1)  Regolament (UE) Nru 1231/2010 tal-Parlament Ewropew u tal-Kunsill tal-24 ta’ Novembru 2010 li jestendi r-Regolament (KE) Nru 883/2004 u r-Regolament (KE) Nru 987/2009 għal ċittadini ta’ pajjiżi terzi li mhumiex diġà koperti b’dawn ir-Regolamenti unikament minħabba n-nazzjonalità tagħhom (ĠU 2010, L 344, p. 1).
      
         (2)  Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-kordinazzjoni ta’ sistemi ta’ sigurtà soċjali (ĠU Edizzjoni Speċjali bil-Malti, Kapitolu 5, Vol 5, p. 72).
      
         (3)  Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tal-iskemi ta’ sigurtà soċjali (ĠU 2009, L 284, p. 1).